Victor Alistar, despre incendiul de la "Matei Balș": "Întotdeauna se caută o variantă în care statul să nu fie culpabilizat".
Gabriela Baltag, membru CSM, a fost prinsă în tragedia de la Balş. Anchetele penale pentru incendiile din spitale durează foarte mult. În tragedia de la Piatra Neamţ, nici acum nu este terminată investigaţia. În dosarul Colectiv nu există decizii definitive.
Chiar şi vârfurile Justiţiei au fost prinse de flamă în explozia de la Matei Balş. 12 oameni au pierit până acum şi nici garanţii independenţei Justiţiei nu ştiu în ce spital din România ai fi mai în siguranţă. Victor Alistar, membru CSM, a vorbit cu Sorina Matei în emisiunea OFF/ ON The Record despre acest subiect.Tragediile din spitalele româneşti de stat nu sunt noi, dar aşa cum ai văzut, ele continuă.Statul evită să-şi asume responsabilităţi. Pentru că în cazul tragediilor se poate vorbi de drepturi civile şi de despăgubiri foarte mari."Este clar că acolo este o disfuncţie crasă de sistem. Nu respectă avizele. Pe de altă parte, poţi să închizi spitalele dacă nu respectă avizele? Nu. Pentru că nu ai unde să tratezi populaţia care are dreptul constituţional la asistenţă de sănătate. Este un cerc vicios în care discutăm despre incapacitatea administratorului public. Noi nu avem antrepenoriat public. Nici în domeniu, nici în justitie", a punctat Victor Alistar, în emisiunea Sorinei Matei.